Comunicado di prensa Algemene Rekenkamer d.d. 13 juni 2024: publicacion rapport “Op 


afstand, maar toch dichtbij”- Un investigacion riba e organisacionnan cu tin un relacion 


estableci cu Pais Aruba 



A bira tempo pa haci’e diferente 


Situacion actual na e instancianan na un distancia di Pais no por sigui na 


mesun manera mas 



ORANJESTAD - Dia 13 di juni 2024 


Algemene Rekenkamer a publica su rapport 


“Op afstand, maar toch dichtbij”- Een 


verdiepend onderzoek naar de instellingen 


op afstand van het Land. 


Ta 
trata 
di 
un 
investigacion 
riba 
e 


instancianan poni na un distancia di Pais, 


cual ta bay referi na nan aki como 


‘instancianan’. E hechonan cu a sali na cla 


durante e investigacion ta brinda tanto 


Parlamento como e ciudadano un bista riba 


e instancianan pa loke ta trata empresanan 


estatal, instancianan di derecho publico y 


fundacionnan publico. E aspectonan cu ta 


presenta den e rapport ta entre otro: e 


cantidad y tipo di instancianan existente, e 


tareanan 
cu 
nan 
ta 
ehecuta, 
con 
e 


incorporacion y e responsabilidadnan ta 


regla, cua riesgonan (financiero) por tin pa 


e Pais y recommendacionnan di Algemene 


Rekenkamer pa bin cu mehoracion. E 


instancianan cu a investiga mas den 


profundidad ta: Arubus N.V., Post Aruba 


N.V., Refineria di Aruba N.V., WEB Aruba 


N.V., 
Serlimar 
y 
Fundacion 
Lotto 
pa 


Deporte. 


Cu 
e 
investigacion 
aki 
Algemene 


Rekenkamer kier sostene Parlamento den 


ehecucion di su tarea di control, unda na su 


turno Parlamento por urgi Minister(nan) 


concerni 
pa 
bin 
cu 
accionnan 
pa 


mehoracion. Aki ta importante tambe pa 


siña y formula lesnan pa situacionnan 


semehante cu por presenta den futuro. 


Un hecho cu a sobresali den e investigacion 


ta: Practicanan actual no por sigui na e 


mesun manera mas. Tanto e Pais como e 


instancianan mes, mester mira e necesidad 


di haci cambio y regla nan asunto na un otro 


manera. Tin interesnan publico grandi mara 


na e instancianan aki. Esaki ta importante 


pasobra e Pais y instancianan mester 


salvaguardia interes publico. E instancianan 


aki mester sirbi interes publico door di 


brinda servicio publico cu ta confiabel y 


pagabel. 



E investigacion ta mustra cu e Pais ta keda 


duna placa na un forma structural sin cu e 


instancianan ta ofrece transparencia y cu ta 


duna cuenta. Den realidad e Pais, mescos cu 


e instancianan, tambe ta ocupa ta ‘paga 


candela’ sin cu e problemanan fundamental 


haya atencion na un manera structural. Tur 


partido mester demostra di ta decisivo: e 


instancianan mes, gobierno y Parlamento. 


Aki ta importante tambe pa Parlamento 


keda alerta ariba pasonan tuma, exigi 


cuenta periodicamente y no permiti falta di 


medidanan mas. 



Algemene Rekenkamer ta conclui cu, apesar 


cu tuma pasonan pa mehora problemanan 


existente relaciona cu e instancianan, esaki 


ta bay demasiado pocopoco y no ta 


suficiente. Mas ainda si mira e cantidad di 


deficiencianan 
existente; 
e 
cantidad 
y 


urgencia di e deficiencianan financiero; e 


falta di ta ‘den control’ di e instancianan; e 


fayonan den suministro di informacion y 


dunamento di cuenta; e existencia (continuo) 


di 
deficiencianan, 
y 
e 
falta 
di 
tuma 


decisionnan dificil (y cu hopi biaha ta 


impopular) ta un punto penoso cu ta bisto 


den un serie di gabinete. 



Algemene Rekenkamer ta enfatisa den su 


rapport cu falta di ta ‘den control’ di e 


instancianan ta afecta, directamente, e 


funcionamento di e Pais y ta trece cune 


riesgonan financiero grandi pa finansas 


publico. Pa diferente motibo e instancianan 


no ta logra funciona (financieramente) 


independiente. Esaki ta un di e metanan cu e 


Pais tabata tin na bista na momento cu a 


pone e instancia na un distancia. Esaki no ta 


culpa solamente di e instancia mes, pero di e 


Pais tambe. E situacion actual na unda varios 


di e instancianan ta presenta deficiencianan 


grave den nan funcionamento, ta traduci su 


mes den finansas publico cu no ta manehabel 


y fondonan publico cu ta gasta na un manera 


ineficiente, ineficaz y algun bes te hasta 


ilegitimo. Esaki pa motibo cu den transcurso 


di añanan a crea areglonan di duracion y 


costo indefini, pa sostene instancianan cu no 


ta funciona debidamente. Transparencia, 


responsabilisacion, bon funcionamento di 


administracion publico, acompaña cu un 


ehecucion debido di tareanan door di e 


instancianan y realisacion di metanan ta 


esencial den esaki. 



Recomendacionnan 
di 
Algemene 


Rekenkamer 


Algemene Rekenkamer ta duna e siguiente 


recomendacionnan: 



E Pais tin cu percura pa elimina e retrasonan 


den entrega di responsabilisacion y cu e 


instancianan ta cumpli cu nan deber di duna 


cuenta pa asina promove transparencia y 


responsabilisacion. Alabes Pais tin cu pone un 


fin na practicanan di areglonan di duracion y 


costo indefini y di solucionnan temporal sin 


base legal. Tambe ta importante pa alinea e 


provision tocante e deber di duna cuenta den 


e 
regulacionnan 
concerni. 
Ademas 
ta 


importante pa regla e deber anual di duna 


cuenta na Parlamento, door di tur minister, 


pa e maneho hiba y e resultadonan di esaki. 


Mester alinea e reglanan tocante suministro 


di informacion y dunamento di cuenta na 


Parlamento pa tur instancia. 



E Pais tin cu verifica si e modelonan escohi ta 


esunan 
di 
mas 
adecua 
pa 
por 
logra 


obhetivonan publico. Ademas di esaki ta 


importante tambe pa bin cu un vision integral 


ariba desperdicio, transporte y energia. 


Determina kico ta na interes publico y cu 


mester realisa esey door di un partido publico 


of kico por realisa door di un partido priva. 


Pone interes di e ciudadano na prome lugar: 


e ciudadano tin derecho riba servicio publico 


cu ta pagabel y confiabel. No pospone e 


tumamento di desicionnan mas. 



Por ultimo ta importante pa e Pais percura pa 


yega 
na 
definicionnan 
concreto 
pa 


empresanan estatal y fundacionnan publico y 


pa argumenta e motibo explicito y metodo di 


financiamento 
na 
momento 
di 
funda 


instancianan nobo. Por haci uzo tambe di 


modelonan standarisa pa statutonan den 


cual 
specificamente 
e 
supervision 
y 


dunamento di cuenta ta regla. 



Minister 
di 
Asunto 
General/ 
minister 


President y e minister di Asunto Economico, 


Communicacion y Desaroyo Sostenibel a 


duna nan reaccion riba e rapport di e 


investigacion. E demas ministernan no a 


duna un reaccion, cual ta lamentabel 


mirando e situacion actual. Apesar cu 


minister di Enseñansa y Deporte a tuma 


contacto cu Algemene Rekenkamer, no a 


ricibi un reaccion por escrito. 



Den su reaccion, minister di Asunto General 


ta pidi Algemene Rekenkamer pa presenta 


proposicionnan specifico pa gobierno trata e 


puntonan cu e ta menciona. Algemene 


Rekenkamer ta indica den su epilogo cu 


gobierno 
mester 
bin 
cu 
un 
plan 
di 


mehoracion coherente y integral cu ta inclui 


accionnan concreto mara na un periodo 


defini. Actualmente, tin suficiente material 


for di diferente rapportnan y consehonan 


disponibel pa por duna e plan aki forma. 


Algemene Rekenkamer ta enfatisa aki cu e 


responsabilidad pa un trayecto asina ta den 


man di gobierno. Ta importante pa no tolera 


e falta di obligacion mas, pero pa cuminsa 


tuma accion awor. Tambe ta importante pa 


Parlamento keda alerta riba e accionnan 


tuma, exigi dunamento di cuenta y no tolera 


mas e falta di accionnan pa mehoracion. 


E version digital di e rapport di Algemene 


Rekenkamer 
ta 
disponibel 
via 


www.rekenkamer.aw 


